Lindadúnurt

Lindadúnurt (fræðiheiti: Epilobium alsinifolium) er plöntutegund af eyrarrósarætt.  Lindadúnurt vex á Íslandi við lindir, fjallalæki og dýjavætur og er nokkuð algeng um allt land.Flóra Íslands (án árs). Lindadúnurt - Epilobium alsinifolium. Sótt þann 6. febrúar 2020. Hún vex frá láglendi upp í 750 metra hæð yfir sjávarmáli en getur vaxið enn ofar þar sem jarðhita gætir. Hæst er hún skráð í 1170 metrum yfir sjávarmáli við Öskju.

Lindadúnurt líkist heiðadúnurt (E. hornemannii) en hefur stærri blóm, stærri og oddhvassari blöð auk þess sem blöð lindadúnurtar eru dökkgrænni en blöð heiðadúnurtar.

Lindadúnurt er með algengustu plöntutegundum í dýjavist sem einkennist af mosavöxnum lindaruppsprettum.Jón Gunnar Ottósson, Anna Sveinsdóttir og María Harðardóttir (ritstj.) (2016). Vistgerðir á Íslandi. Fjölrit Náttúrufræðistofnunar Íslands nr. 54. Garðabæ, Náttúrufræðistofnun Íslands. Sótt þann 19. júlí 2019.

Samband við aðrar tegundir
Nokkrar tegundir sjúkdómsvaldandi sveppa hafa fundist á lindadúnurt. Sveppurinn Septoria epilobii-alpini fannst vaxandi á lindadúnurt í Reyðarfirði árið 1962 en til hans hefur ekki spurst síðan, að minnsta kosti ekki á Íslandi.Helgi Hallgrímsson & Guðríður Gyða Eyjólfsdóttir (2004). Íslenskt sveppatal I - smásveppir.  Fjölrit Náttúrufræðistofnunar. Náttúrufræðistofnun Íslands. ISSN 1027-832X DúnurtapússryðHelgi Hallgrímsson. 2010. Sveppabókin. Skrudda, Reykjavík. ISBN 978-9979-655-71-8 (Puccinia epilobii) er algengur pússryðsveppur um allt land og vex á lindadúnurt ásamt nokkrum öðrum dúnurtum. 

Tilvísandir

Flokkur:Dúnurtir
Flokkur:Eyrarrósarætt
Flokkur:Plöntur á Íslandi